નોંધનીય છે કે 15 નવેમ્બરથી ભારત અને ઇંગ્લેન્ડ વચ્ચે ચાર ટેસ્ટ મેચોની શ્રેણી રમાનાર છે. જેના માટે સચિન અને ટીમના ઘણા ખેલાડી સારું પ્રદર્શન કરવા માગે છે. ખરાબ ફોર્મના કારણે સતત સચિનની ટીકા કરવામાં આવી રહી છે. સચિન ન્યૂઝીલેન્ડ વિરુદ્ધ સમાપ્ત થયેલી બે ટેસ્ટ મેચોની શ્રેણીમાં સતત ત્રણ વખત બોલ્ડ થયા છે. આ ઉપરાંત દક્ષિણ આફ્રિકામાં રમાયેલી ચેમ્પિયન્સ લીગની ચાર ઇનિંગમાં તે 47 રન જ બનાવી શક્યા અને બે વખત બોલ્ડ થયા છે. એવું માનવામાં આવી રહ્યું છે કે સચિનના કેરિયરનો નિર્ણય ઇંગ્લેન્ડ સાથે થનારી સીરીઝથી થશે.